এমপি আলতাফের বিরুদ্ধে আপত্তিকর পোস্ট: আ’লীগ নেতা গ্রেফতার
কুষ্টিয়া-৪ (কুমারখালী-খোকসা) আসনের সংসদ সদস্য সেলিম আলতাফ জর্জকে নিয়ে সামাজিক যোগাযোগমাধ্যমে আপত্তিকর ও মানহানিকর তথ্য ছড়ানোর অভিযোগে জেলা আওয়ামী লীগের নেতাসহ তিনজনের নামে মামলা হয়েছে।







বুধবার রাতে কুমারখালী থানায় সংসদ সেলিম আলতাফ জর্জের সমর্থক জহিরুল ইসলাম বাদী হয়ে এ মামলা করেন। ওই মামলায় দিবাগত রাতেই শহরের বাসা থেকে মোমিনুর রহমান মোমিজকে গ্রেফতার করেছে পুলিশ।




মামলার আসামিরা হলেন- জেলা আওয়ামী লীগের সাবেক সদস্য ও শহর আওয়ামী লীগের সাবেক সাধারণ সম্পাদক মোমিনুর রহমান মোমিজ, রবি রহমান ও শিমুল আহমেদ খান।  
কুষ্টিয়ার পুলিশ সুপার এসএম তানভীর আরাফাত বলেন, কুষ্টিয়ার কুমারখালী থানায় আইসিটি আইনের মামলায় মোমিজকে গ্রেফতার করা হয়েছে। সংসদ সদস্য সেলিম আলতাফ জর্জের নামে সামাজিক যোগাযোগমাধ্যমে মানহানিকর তথ্য ছড়ানোর অভিযোগে আইসিটি আইনে কুমারখালী থানায় মামলা হয়েছে।
মামলার বাদী জহিরুল ইসলাম বলেন, সংসদ সদস্য সেলিম আলতাফ জর্জকে নিয়ে মানহানিকর ও মিথ্যা এবং বানোয়াট তথ্য সামাজিক যোগাযোগমাধ্যমে ছড়ানো ও শেয়ার করার অপরাধে মামলা করেছি।

কুষ্টিয়া-৪ (কুমারখালী-খোকসা) আসনের সংসদ সদস্য সেলিম আলতাফ জর্জকে নিয়ে সামাজিক যোগাযোগমাধ্যমে আপত্তিকর ও মানহানিকর তথ্য ছড়ানোর অভিযোগে জেলা আওয়ামী লীগের নেতাসহ তিনজনের নামে মামলা হয়েছে।